Europos Parlamento rezoliucija dėl kovos su dopingu sporte



Oficialusis leidinys 033 E , 09/02/2006 p. 0590 - 0591



P6_TA(2005)0134 Dopingas sporte Europos Parlamento rezoliucija dėl kovos su dopingu sporte Europos Parlamentas, - atsižvelgdamas į Deklaraciją Nr. 29 dėl sporto prie Amsterdamo sutarties ir į Sutarties dėl Konstitucijos Europai III-282 straipsnį, - atsižvelgdamas į 2000 m. rugsėjo 7 d. rezoliuciją dėl Komisijos komunikato apie Bendrijos paramos planą siekiant kovoti su dopingu sporte [1], - atsižvelgdamas į 2000 m. gruodžio 4 d. Tarybos ir valstybių narių vyriausybių atstovų susitikimo išvadas dėl kovos su dopingu [2], - atsižvelgdamas į 2000 m. rugsėjo 7 d. rezoliuciją dėl Komisijos pranešimo Europos Vadovų Tarybai dėl esamų sporto struktūrų išlaikymo ir socialinės sporto funkcijos išsaugojimo Bendrijoje [3] (Helsinkio pranešimas apie sportą), - atsižvelgdamas į Pasaulio antidopingo kodeksą, patvirtintą 2003 m. kovo 5 d. Kopenhagoje, - atsižvelgdamas į 2004 m. lapkričio 29 d. Komiteto klausymą "Narkotinių medžiagų vartojimas sporte - kliūtis atletikos idealams", - atsižvelgdamas į Darbo tvarkos taisyklių 108 straipsnio 5 dalį, A. kadangi dopingo vartojimo atvejai 2004 m. Atėnų olimpinėse žaidynėse dar kartą įrodė, kad dopingas sporte, deja, tebėra realybė, su kuria reikia kovoti, B. kadangi visuomenės sveikata ir nepilnamečių apsauga yra Europos Sąjungos prioritetai, C. kadangi dopingas yra rimta visuomenės sveikatos problema, aktuali visiems užsiimantiems sportu, net ir jauniems žmonės ir mėgėjams, įsigyjantiems neteisėtas medžiagas, pvz., sporto klubuose ir vis dažniau - internetu, D. kadangi Europos Sąjunga, atsižvelgdama į Europos švietimo per sportą metų sėkmę, turėtų imtis veiksmų kovojant su bet kokio dopingo vartojimu sporte, E. kadangi Sutartyje dėl Konstitucijos Europai numatomas atitinkamas teisinis pagrindas parengti ir įgyvendinti Bendrijos veiksmus sporto srityje, F. kadangi atletai patiria vis didesnį spaudimą dėl varginančių žiniasklaidos ir ekonominių reikalavimų, , 1. pabrėžia, kad rezultatus gerinančių cheminių medžiagų vartojimas prieštarauja sporto, kaip socialinės, kultūrinės ir švietimo veiklos, vertybėms; 2. pabrėžia, kad nors narkotinių medžiagų vartojimas buvo žinomas per visą sporto istoriją, šiandien dopingo vartojimas įgyja naują ir gerokai pavojingesnį mastą dėl pvz., augimo hormonų ir eritropoietino vartojimo arba dėl kraujo perpylimo praktikavimo; 3. yra susirūpinęs sportininkų profesionalų ir mėgėjų fizine ir psichologine sveikata; 4. pabrėžia nepriklausomų medicinos specialistų tęstinės stebėsenos svarbą; 5. ragina Komisiją imtis veiksmų siekiant užtikrinti, kad Europos Sąjungos išorės sienos būtų veiksmingai kontroliuojamos, ir kovoti su neteisėtų medžiagų prekyba; 6. ragina Komisiją įdiegti veiksmingą ir integruotą politiką visose su tuo susijusiose srityse, ypač visuomenės sveikatos, prevencijos, švietimo ir farmacinių tyrimų srityse; 7. ragina Komisiją remti ilgalaikę informacinę kampaniją, siekiant sukurti veiksmingą prevencijos politiką; 8. kviečia valstybes nares ir Komisiją glaudžiau bendradarbiauti su Pasaulio antidopingo agentūra (WADA), Europos Taryba ir Pasaulio sveikatos organizacija (WHO), kad Europos Sąjunga galėtų veiksmingai kovoti prieš dopingą ir jį kontroliuoti; 9. kreipiasi į Komisiją, kad ši į sprendimų priėmimo procesą dėl dopingo vartojimo sporte įtrauktų visas suinteresuotas šalis, kad būtų veiksmingai išspręsta ši problema ir kuriamas nesuterštas sporto ir fizinio lavinimo veiklos įvaizdis; 10. ragina Komisiją skatinti koordinavimą tarp valstybių narių, kad būtų sukurti bendri veiksmingi cheminių medžiagų bei junginių, kuriuos ypač dažnai vartoja jauni žmonės, vartojimo sporto salėse ir sporto centruose kontroliavimo ir sertifikavimo metodai; 11. ragina Komisiją su pasiūlymu įtraukti į Septintąją pamatinę programą tolimesnius tyrimus, ieškant naujų dopingo vartojimo atskleidimo ir kontrolės būdų; 12. paveda Pirmininkui perduoti šią rezoliuciją Tarybai, Komisijai, valstybių narių bei stojančių valstybių vyriausybėms ir parlamentams, nacionalinėms ir tarptautinėms sporto federacijoms, Tarptautinei jojimo sporto šakų federacijai (FEI), Europos Vadovų Tarybai, Tarptautiniam olimpiniam komitetui (IOC) ir Pasaulio antidopingo agentūrai (WADA). [1] OL C 135, 2001 5 7, p. 270. [2] OL C 356, 2000 12 12, p. 1. [3] OL C 135, 2001 5 7, p. 274. --------------------------------------------------